เล่ห์นางฟ้า

เล่ห์นางฟ้า เป็นละครโทรทัศน์แนวรักตลกและจินตนิมิตร ผลิตโดยบริษัทเอ็กแซ็กท์และซีเนริโอ สร้างจากบทประพันธ์ของ แพรณัฐ และบทโทรทัศน์โดย พรดี กำกับการแสดงโดย วิลาวัณย์ สังฆะภิบาล นำแสดงโดย พุฒิชัย เกษตรสิน, วรรณรท สนธิไชย, นุสบา ปุณณกันต์ และนิโคล เทริโอ
ออกอากาศทางสถานีวิทยุโทรทัศน์กองทัพบกช่อง 5 และสถานีโทรทัศน์ ททบ. 5 HD1 ทุกวันจันทร์ - วันอังคาร เวลา 20:25–21:40 น. เริ่มตอนแรกวันที่ 7 เมษายน พ.ศ. 2557–8 กรกฎาคม พ.ศ. 2557 และตั้งแต่วันที่ 12 พฤษภาคม พ.ศ. 2557 ได้ปรับเวลามาเป็น 20:10-21:25 น. และล่าสุดทางสถานีวิทยุโทรทัศน์กองทัพบกช่อง 5 ได้นำละครเรื่องนี้มาออกอากาศรีรันให้ชมอีกครั้งทุกวันจันทร์–อังคาร เวลา 20:10–21:25 น.โดยออกอากาศต่อจากละครเรื่อง คุ้มนางครวญ

**เรื่องย่อ**
ลัลน์ลลิต หรือ บิวตี้ (วิว-วรรณรท สนธิไชย) สาวไฮโซทายาทของ บริษัท ธนบวร จำกัด ผู้ผลิตเสื้อผ้าสำเร็จรูปรายใหญ่ระดับนานาชาติ บิวตี้ถูก บวร (เพ็ญเพชร เพ็ญกุล) พ่อของเธอตามใจด้วยเงินทองเพื่อทดแทนที่เธอขาดแม่ตั้งแต่ยังเด็ก เธอจึงกลายเป็นคนเอาแต่ใจ ขี้วีน เริ่ดเชิดหยิ่ง และที่สำคัญรักสวยรักงามเป็นที่สุด หลังพ่อของเธอประสบอุบัติเหตุเสียชีวิต บิวตี้ก็มี กรเทพ (โอลิเวอร์ พูพาร์ต) อาแท้ ๆ คอยดูแลมาตลอด นับวันนิสัยแย่ ๆ ของบิวตี้ก็ยิ่งหนักข้อขึ้นเรื่อย ๆ จนล่วงรู้ไปถึง นางฟ้าลลิตา (นิโคล เทริโอ) มารดาผู้ล่วงลับที่อยู่ในภพภูมินางฟ้า นางฟ้าลลิตากลัวลูกสาวจะต้องมีชีวิตที่ตกต่ำในอนาคต จึงคิดฝืนกฎสวรรค์ใช้อำนาจช่วยลูก แต่ ปรมะเทวี (นุสบา ปุณณกันต์) หัวหน้านางฟ้ากลับเข้ามาขัดขวาง และเสนอจะให้บทเรียนกับบิวตี้เพื่อให้เธอสำนึก ด้วยการสาปให้บิวตี้เป็นนกหงส์หยกหลังพระอาทิตย์ตกดิน โดยมีเงื่อนไข 3 ข้อคือ 1. ต้องทำความดีให้มากกว่าความชั่ว 2. ต้องนึกถึงผู้อื่นมากกว่าตนเอง และ 3. ต้องรักชายคนหนึ่งยิ่งกว่ารักตัวเอง หากทำสามข้อนี้ไม่สำเร็จภายในสามเดือนร่างของบิวตี้จะกลายเป็นนกหงส์หยกตลอดไป
หลังถูกสาปบิวตี้ก็ร้อนใจบินไปขอความช่วยเหลือจากคนรอบข้าง แต่เธอกลับได้รู้ว่าไม่มีใครจริงใจกับเธอสักคน แถมเธอยังได้ล่วงรู้ว่ามีคนคิดทรยศบริษัท บิวตี้ทั้งช็อคทั้งเสียใจจึงบินโซซัดโซเซไปถึงบ้านของ ธีภพ (พุฒ-พุฒิชัย เกษตรสิน) ลูกชายของ ธนา (อนุวัฒน์ นิวาตวงศ์) หุ้นส่วนบริษัทและเพื่อนของพ่อเธอ ธีภพกับบิวตี้เป็นไม้เบื่อไม้เมากันมาตั้งแต่เด็ก แต่เมื่อนกหงส์หยกบิวตี้ได้รับการดูแลอย่างอ่อนโยนจากธีภพ เธอจึงเริ่มรู้สึกดีกับเขา แม้ในใจจะยังระแวงว่าธีภพอาจจะเป็นคนที่คิดทรยศบริษัท
บิวตี้ฮึดสู้เพื่อรักษาบริษัทของพ่อโดยขอให้ธีภพช่วยสอนงาน ธีภพจึงวางเงื่อนไขว่าบิวตี้ต้องฝึกงานทุกแผนกโดยไม่แสดงตัวว่าเป็นใคร บิวตี้ก็ยอมทำตามแม้จะสร้างเรื่องป่วนไม่เว้นแต่ละวันไหนจะต้องปิดบังเรื่องกลายร่างเป็นนกหงส์หยกอีก แต่บิวตี้ก็ฝึกงานสำเร็จจนเป็นที่ยอมรับของทุกคน ยกเว้น พักตร์พิมล หรือ แพ็ต (เอ้ก-บุษกร ตันติภนา) ลูกสาวของกรเทพ แพ็ตริษยาบิวตี้เพราะคิดว่าบิวตี้แย่งทุกอย่างไปจากตน  
บิวตี้เริ่มปรับปรุงตัวไปในทางที่ดี ทำให้ธีภพเริ่มรู้สึกดีกับบิวตี้มากขึ้นเรื่อย ๆ ระหว่างนั้นบิวตี้ก็ใช้ร่างนกหงส์หยกคอยสืบหาหลักฐานว่าใครที่เป็นคนทรยศ เมื่อบิวตี้ก้าวเข้ามาเป็นประธานบริษัทร่วมกับธีภพ   เธอจึงได้รับเชิญไปร่วมงานที่ห้างสรรพสินค้าของครอบครัว อรวิภา (ซี-หทัยภัทร สมรรถวิทยาเวช) ว่าที่คู่หมั้นของธีภพ พอบิวตี้เห็นธีภพให้ความสนใจ อรวิภามากกว่าตน บิวตี้จึงประชดด้วยการหันไปสนิทสนมกับ เจตน์ชาญ(ดิว-ภัทรพล กันตพจน์) เจ้าของบริษัทคู่แข่งของธนบวร นอกจากจะประชดธีภพแล้วบิวตี้ยังหวังจะสืบว่าเจตน์ชาญมีส่วนเกี่ยวข้องในการฮุบบริษัทของเธอหรือไม่ ธีภพหงุดหงิดใจที่บิวตี้ไปสนิทกับเจตน์ชาญแต่ก็ทำอะไรไม่ได้ เจตน์ชาญพาบิวตี้ชมโรงงานยกเว้นห้องลับในแผนกดีไซน์ บิวตี้เชื่อว่าในห้องนั้นต้องมีหลักฐานซ่อนไว้ พอตกกลางคืนนกหงส์หยกบิวตี้จึงแฝงตัวเข้าไป ทำให้เธอเจอหลักฐานแบบเสื้อที่ลอกมาจากบริษัทของเธอ และยังได้พบว่ากรเทพนัดพบกับเจตน์ชาญอย่างลับ ๆ บิวตี้จึงมั่นใจว่ากรเทพเป็นคนที่ทรยศบริษัท

**รายชื่อนักแสดง**
นักแสดงหลัก- วรรณรท สนธิไชย รับบทเป็น ลัลน์ลลิต พรรษบวรพงศ์ (บิวตี้) (ประธานร่วมกรรมการบริษัท ธนบวร)- พุฒิชัย เกษตรสิน รับบทเป็น ธีภพ ภีรโยธิน (ธี) (ประธานกรรมการบริษัท ธนบวร) - นุสบา ปุณณกันต์ รับบทเป็น นางปรมะเทวี (หัวหน้านางฟ้า) - นิโคล เทริโอ รับบทเป็น นางฟ้าลลิตา (นางฟ้า/แม่บิวตี้ในอดีตชาติ) 
นักแสดงสมทบ- ภัทรพล กันตพจน์ รับบทเป็น เจตน์ชาญ ธีระธำรงเจตน์ (เจตน์) (เจ้าของเจตน์ การ์เม้นท์)- บุษกร ตันติภนา รับบทเป็น พักตร์พิมล (แพ็ต) (ลูกพี่ลูกน้องบิวตี้)- หทัยภัทร สมรรถวิทยาเวช รับบทเป็น อรวิภา เกียรติวิสาลกุล (อร) - สิรินทร์ ก่อเกียรติ รับบทเป็น ปีวรา (เลขาแพ็ต) - นิธิชัย ยศอมรสุนทร รับบทเป็น กันดิษ (กระตั้ว) (ผู้ช่วยเลขาแพ็ต)    - โอลิเวอร์ พูพาร์ต รับบทเป็น กรเทพ (กร) (พ่อแพ็ต/อาบิวตี้) (น้องชายบวร/รองประธานบ ธนบวร)- ทรงสิทธิ์ รุ่งนพคุณศรี รับบทเป็น เจ้าสัวอดิศักดิ์ เกียรติวิสาลกุล (พ่ออรวิภา/เจ้าของห้างฟอลคอล) - อนุวัฒน์ นิวาตวงศ์ รับบทเป็น ธนา ภีรโยธิน (พ่อธีภพ)- รุ้งทอง ร่วมทอง รับบทเป็น เครือวรรณ เกียรติวิสาลกุล (แม่อรวิภา)- สุธิตา เกตานนท์ รับบทเป็น ภาวินี ภีรโยธิน (แม่ธีภพ) - อำภา ภูษิต รับบทเป็น ศรีนวล รักษ์ดี (แม่ส้มเช้ง ฝรั่ง และองุ่น/คนรับใช้บ้านบิวตี้) - นฤมล นิลวรรณ รับบทเป็น ป้าจันทร์ (หัวหน้าคนรับใช้บ้านบิวตี้)- ณทิตา ทรัพย์สินวิวัฒน์ รับบทเป็น พร (คนรับใช้บ้านบิวตี้)- กรวิชญ์ สูงกิจบูลย์ รับบทเป็น ฝรั่ง (ลูกชายคนกลางป้าศรีนวล/คนขับรถบิวตี้)- พีรยา แดงประสิทธิ์ รับบทเป็น ส้มเช้ง (ลูกสาวคนโตป้าศรีนวล/ผู้ช่วยเลขาบิวตี้)- ด.ญ. นัดตะวัน ศักดิ์ศิริ  รับบทเป็น  องุ่น (ลูกสาวคนเล็กของป้าศรีนวล)- ด.ญ. จิรดา โมแรน รับบทเป็น ลัลน์ลลิต (บิวตี้) (วัยเด็ก)- ด.ช. อินทัช เสริมสุขเจริญชัย รับบทเป็น ธีภพ (วัยเด็ก)- ด.ญ. ชนัญญา เลิศวัฒนามงคล รับบทเป็น พักตร์พิมล (แพ็ต) (วัยเด็ก)

**นักแสดงรับเชิญ**
 เพ็ญเพ็ชร เพ็ญกุล รับบทเป็น บวร พรรษบวรพงศ์ (พี่ชายกรเทพ/พ่อบิวตี้) (1, 3, 10) - ม.ล.อรรถดิศ ดิศกุล รับบทเป็น พิธีกรในงานแฟชั่นโชว์พรีม่าพาราดิโซ่ (1)- ซินดี้ เบอร์บริดจ์ รับบทเป็น เกรซ มิลเล่อร์ (เพื่อนเจ้าสัวอดิศักดิ์/บก.นิตยสารแด็ส) (19, 20, 23, 24, 27, 28) - วาโย อัศวรุ่งเรือง รับบทเป็น รอน (ผู้ช่วยเลขาเจตน์ชาญ) (18, 20, 21) - ธัญญรัศม์ ไตรสุทธิวงษ์ รับบทเป็น มินตรา (เลขาเจตน์ชาญ/หัวหน้าฝ่ายออกแบบ) (18,20,21,22,23) - บิวตี้ (นกหงส์หยก) (พากษ์เสียง - วรรณรท สนธิไชย) (2, 3, 4, 5, 6, 7, 9, 10, 11,12,13,14,15,15,16,17,18,19,20,21,22,23,24,26,27,28) - เสือโคร่ง (แมวตัวผู้) (พากษ์เสียง - กิตติ เชี่ยววงศ์กุล) (1,3,5,9,12,13,14,15,16,17,18,19,20,21,22,24,27,28)- นิพนธ์ จิตเกิด (กบ สักปลาคร๊าฟ) รับบทเป็น คนคุ้มกันบิวตี้ (1)- ไพฑูรย์ ส่งอุบล รับบทเป็น คนคุ้มกันบิวตี้ (1) - อริญากร บวรวิศรุติ  รับบทเป็น  ตุ้ยนุ้ย เลขาบิวตี้ (1,2,3) - อคิฒ์ราภ์ ถายะเดช รับบทเป็น ช่างแต่งหน้าบิวตี้ (1,2,3)   - ต่อตระกูล จันทิมา รับบทเป็น หมอ (1)- ธีธัช จรรยาศิริกุล รับบทเป็น ช่างแต่งหน้าบิวตี้ (2,3) - ปาณิสรา ชุ่มมะโน รับบทเป็น วาววา (เพื่อนบิวตี้) (2,3) - รับบทเป็น หญิง (เพื่อนบิวตี้) (2,3) - ณัฐกฤต เกษตรภิบาล รับบทเป็น กาย (เพื่อนชายที่บิวตี้จูบเป็นคนแรกเพื่อแก้คำสาป) (2,3,10) - รับบทเป็น ดิว (เพื่อนชายบิวตี้) (2,3) - รับบทเป็น ฟ้า (เลขาธีภพ) (4,5,6,7,8,12,13,14,15,18,23,26)- รับบทเป็น ทิพย์ (ผู้ช่วยเลขาธีภพ) (4,5,)- สกุนตลา ปีกจัตุรัส (งานพีช สกุนตลา) รับบทเป็น พนักงานบริษัท ธนบวร 2 (5,6,7)- กิติโชค ปิ่นเกตุ (ยอดโต๋) รับบทเป็น สตว.พ.โรงพยาบาลสัตว์ทองเหลือ (6)- มาลี ถาวร รับบทเป็น พนักงานฝ่ายผลิตบริษัท ธนบวร (7,12,) - โมฬีวรรณ พันธรักษ์ รับบทเป็น ผู้จัดการหน้าร้านเสื้อผ้า ธนบวร สาขาหัวหิน (9,10,11) - รับบทเป็น เกรซ (แฟนกาย) (10)- นฤมล สมศรี รับบทเป็น หัวหน้าฝ่ายผลิตบริษัท ธนบวร (12,)- รับบทเป็น วิทย์ (ผู้จัดการโรงงานบริษัท ธนบวร) (12,14,) - ศิวกรณ์ วิโรจน์ดุลย์ รับบทเป็น ผู้ประกอบการบริษัท (13)- พลเดช ปาลิยะวุฒิ รับบทเป็น ชูชาติ (ผู้จัดการอาวุโสบริษัท ธนบวร) (13)  - ดรัณภพ สุริยาวงษ์ รับบทเป็น หมอโรงพยาบาลเกษมราษฎร์ (14)- สุภาภรณ์ สร้อยพานิช รับบทเป็น แขกในงาน Falcon Group’ s 20th Tea Parry (19)  - โอภาส สุทธิเพียร รับบทเป็น ผู้จัดการบริษัท ห้างฟอลคอล Falcon Group (19,20) - รับบทเป็น เลขาเจ้าสัวอดิศักดิ์ (19)- ชวกร เพชรสายทิพย์ รับบทเป็น แขกในงาน Falcon Group’ s 20th Tea Parry (19) - เชษฐา อยู่แก้ว รับบทเป็น คนคุ้มกันในงาน Falcon Group’ s 20th Tea Parry (19,20) - เกษม ทรายมูล รับบทเป็น นักข่าวในงาน Falcon Group’ s 20th Tea Parry (19)- รับบทเป็น เลขาเกรซ มิลเล่อร์ (19,20,23,24,27,28)  - รับบทเป็น วรงค์ (พ่อปีวรา/อดีตผู้ช่วยเลขาธนา) (26)- ด.ญ. รับบทเป็น ปีวรา (วัยเด็ก) (26)- เอกตะวัน คุ้มชาติ รับบทเป็น หมอโรงพยาบาลเกษมราษฎร์ (28)- วีมครีม (แมวตัวเมีย) (พากษ์เสียง - วรรณรท สนธิไชย) (28)- ด.ช. รับบทเป็น ลูกชายธีภพและบิวตี้วัยทารก (28)

**เพลงประกอบละคร**
 เพลง อาจเป็นคนนี้ ร้องโดย  ดี ดีลิเลียน อัลฟอร์ด

**อ้างอิง**
หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ช่อง 5 
หมวดหมู่:วรรณกรรมที่สร้างเป็นละครโทรทัศน์